अगर आपको गेम खेलने का काफी शौक है तो यह ख़बर आपके लिए काफी काम की है। एसर कंपनी ने बेहतरीन गेमिंग फीचर्स के साथ एक नया लैपटॉप लॉन्च किया है। ताइवान की इलेक्ट्रोनिक कंपनी एसर ने नया Acer Nitro 5 गेमिंग लैपटॉप लॉन्च कर दिया है। इस लैपटॉप को खासतौर पर गेम खेलने वालों को ध्यान में रखते हुए तैयार किया गया है। कंपनी ने इस लैपटॉ के दो वेरिएंट को मार्केट में पेश किया है। पहला AMD रेजन 5 मॉडल है जिसकी कीमत 65,999 रुपए है। आपको बता दें कि यही Acre Nitro 5 की शुरुआती कीमत भी है। इसके अलावा इस लैपटॉप का दूसरा वेरिएंट इंटेल कोर बेस मॉडल है जिसकी कीमत 72,999 रुपए से शुरू होती है।